תהליך ההכרה במשפחות שכולות מחייב לעיתים את הוכחתו של קשר סיבתי מוכח בין מותו של החייל / משרת כוחות הביטחון לבין תנאי שירותו. הוכחת קשר מסוג זה מתבקשת לרוב במקרים שבהם החייל / המשרת נפטר אחרי שחרורו משירותו ונסיבות מותו אינן חד משמעיות. למשל, במקרה של נכה צה"ל שמשפחתו טוענת שנפטר בעקבות נכותו שנגרמה בשל שירותו. לצורך זה, במסגרת התהליך להכרה במשפחה שכולה נלקחים בחשבון גם נסיבות הפטירה, גם התפקיד של הנפטר בצבא / שירות הביטחון, גם אופי הפעילות שביצע בשירותו וגם תנאי השירות הצבאי.